VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2007 M. SAUSIO 15 D. ĮSAKYMO NR. VA-2 „DĖL METINIŲ PELNO MOKESČIO DEKLARACIJŲ PLN204, PLN204A, PLN204N, PLN204U FORMŲ BEI JŲ UŽPILDYMO TAISYKLIŲ PATVIRTINIMO“ PAKEITIMO

2016 m. balandžio 18 d. Nr. VA-52

Vilnius

1. Pakeičiu Metinių pelno mokesčio deklaracijų PLN204, PLN204A, PLN204N, PLN204U formų bei jų užpildymo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2007 m. sausio 15 d. įsakymu Nr. VA-2 „Dėl Metinių pelno mokesčio deklaracijų PLN204, PLN204A, PLN204N, PLN204U formų bei jų užpildymo taisyklių patvirtinimo“:

1.1. Pakeičiu 5 punktą ir jį išdėstau taip:

„5. Mokestinio laikotarpio deklaracija (ir atitinkami jos priedai) mokesčių administratoriui turi būti pateikiama ne vėliau kaip iki kito mokestinio laikotarpio šešto mėnesio 1 dienos (iki kitų metų birželio 1 dienos, jei mokestinis laikotarpis yra kalendoriniai metai), o paskutinio mokestinio laikotarpio – ne vėliau kaip per 30 dienų nuo veiklos pabaigos. Vienetai, kuriems nustatytas su ankstesniu mokestiniu laikotarpiu nesutampantis mokestinis laikotarpis, pereinamojo mokestinio laikotarpio deklaracijas mokesčių administratoriui turi pateikti ne vėliau kaip iki naujo nustatyto mokestinio laikotarpio šešto mėnesio 1 dienos.

Vienetai, kurie, vadovaudamiesi Asocijuotų asmenų tarpusavio sandorių arba ūkinių operacijų ataskaitos FR0528 formos užpildymo taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2005 m. kovo 22 d. įsakymu Nr. VA-27 „Dėl Asocijuotų asmenų tarpusavio sandorių arba ūkinių operacijų ataskaitos FR0528 formos ir jos užpildymo taisyklių patvirtinimo“, ir / ar Ataskaitos apie kontroliuojamuosius ir kontroliuojančius vienetus bei asmenis FR0438 formos užpildymo taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2002 m. gruodžio 24 d. įsakymu Nr. 376 „Dėl Kontroliuojamų vienetų ir kontroliuojančių asmenų turtinių teisių bei prievolių ataskaitos FR0438 formos ir jos užpildymo taisyklių patvirtinimo“, privalo užpildyti Asocijuotų asmenų tarpusavio sandorių arba ūkinių operacijų ataskaitos FR0528 formą (toliau – ataskaita FR0528) ir / ar Ataskaitos apie kontroliuojamuosius ir kontroliuojančius vienetus bei asmenis FR0438 formą (toliau – ataskaita FR0438), šias ataskaitas mokesčių administratoriui turi teikti ne vėliau kaip iki pelno mokesčio deklaracijos pateikimo termino pabaigos.“

1.2. Pakeičiu 6 punktą ir jį išdėstau taip:

„6. Mokesčių mokėtojai mokesčių administratoriui deklaracijas turi teikti Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo taisyklėse, patvirtintose Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymu Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ (toliau – Deklaracijų pateikimo taisyklės), nustatyta tvarka.

Deklaracija pateikiama elektroniniu būdu per VMI prie FM elektroninio deklaravimo sistemą (http://deklaravimas.vmi.lt), vadovaujantis Dokumentų teikimo elektroniniu būdu taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2010 m. liepos 21 d. įsakymu Nr. VA-83 „Dėl Dokumentų teikimo elektroniniu būdu taisyklių patvirtinimo.“

1.3. Pakeičiu 10 punktą ir jį išdėstau taip:

„10. Pelno nesiekiantys vienetai Deklaracijų pateikimo taisyklėse numatyta tvarka laikinai atleidžiami nuo deklaracijų teikimo tokia pačia tvarka kaip ir pelno siekiantys vienetai, išskyrus Deklaracijų pateikimo taisyklių 341 punkte įvardytus pelno nesiekiančius vienetus. Deklaracijų pateikimo taisyklių 341 punkte įvardyti pelno nesiekiantys vienetai nuo deklaracijų teikimo gali būti atleidžiami, jeigu jie nevykdo bet kokio pobūdžio ūkinės komercinės veiklos ir gautą paramą naudoja tik pagal Lietuvos Respublikos labdaros ir paramos įstatyme (toliau – LPĮ) nustatytą paskirtį, ir iš vieno paramos teikėjo per mokestinį laikotarpį grynaisiais pinigais negauna didesnės kaip 250 minimalių gyvenimo lygių (toliau – MGL) paramos sumos.“

1.4. Pripažįstu netekusiais galios 15 ir 16 punktus.

1.5. Pakeičiu 150.3 papunktį ir jį išdėstau taip:

„150.3. C3 laukelyje – valstybės, kurioje įregistruota nuolatinė buveinė, kodas. Užsienio valstybių kodai yra nurodyti Pranešimo apie užsienio valstybių kredito, mokėjimo ir elektroninių pinigų įstaigose atidarytas ir uždarytas sąskaitas FR0526 formos bei jos pildymo ir pateikimo taisyklių, patvirtintų 2003 m. birželio 19 d. Valstybinės mokesčių inspekcijos prie Lietuvos Respublikos finansų ministerijos įsakymu Nr. V-176 „Dėl Pranešimo apie užsienio valstybių kredito, mokėjimo ir elektroninių pinigų įstaigose atidarytas ir uždarytas sąskaitas FR0526 formos bei jos pildymo ir pateikimo taisyklių“, priede (toliau – FR0526 formos taisyklių priedas);“.

1.6. Pakeičiu 160.3.2 papunktį ir jį išdėstau taip:

„160.3.2. F9 laukelyje įrašomas Europos Sąjungos valstybės narės, kurios rezidentas mokesčių tikslais yra nuostolius perdavęs mokesčių mokėtojas, dviženklis valstybės kodas. Užsienio valstybių kodai yra nurodyti FR0526 formos taisyklių priede;“.

1.7. Pakeičiu 161.1.3 papunktį ir jį išdėstau taip:

„161.3. G2 laukelyje įrašomas dviženklis valstybės kodas. Užsienio valstybių kodai yra nurodyti FR0526 formos taisyklių priede;“.

1.8. Pakeičiu 162.4.5 papunktį ir jį išdėstau taip:

„162.4.5. E7 laukelyje – dviženklis valstybės kodas. Užsienio valstybių kodai yra nurodyti FR0526 formos taisyklių priede;“.

1.9. Pakeičiu 166.3 papunktį ir jį išdėstau taip:

„166.3. K3 laukelyje – įrašomas dviženklis valstybės kodas. Užsienio valstybių kodai yra nurodyti FR0526 formos taisyklių priede;“.

2. N u s t a t a u, kad šis įsakymas, išskyrus 1.1 ir 1.3 papunkčius, įsigalioja 2016 m. spalio 1 dieną.

Viršininkas	Dainoras Bradauskas